ddrg/super_eurlex huggingface dataset:
Komission asetus (EY) N:o 635/2000, annettu 24 päivänä maaliskuuta 2000, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 muuttamisesta



Virallinen lehti nro L 076 , 25/03/2000 s. 0009 - 0009



Komission asetus (EY) N:o 635/2000, annettu 24 päivänä maaliskuuta 2000, voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta annetun asetuksen (EY) N:o 2571/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkina-järjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) ja erityisesti sen 10 ja 15 artiklan, sekä katsoo seuraavaa: (1) Komission asetuksen (EY) N:o 2571/97(2), sellaisena kuin se on viimeksi muutettuna asetuksella (EY) N:o 494/1999(3), 3 artiklan a alakohdassa säädetään mahdollisuudesta käyttää kyseisissä tuotteissa mainitun asetuksen liitteessä II tarkoitettuja merkkiaineita kyseisten tuotteiden lopullisen käyttötarkoituksen noudattamisen valvontaan liittyvistä syistä. Koska tiettyjä merkkiaineita ei ole enää vähään aikaan käytetty kyseisessä järjestelmässä ja koska asetuksen liitteessä II säädetään joka tapauksessa merkkiaineiden vaihtoehdoista, kyseiset merkkiaineet olisi yksinkertaisuuden vuoksi poistettava, jolloin tarkastuksia voidaan mainittujen merkkiaineiden lukumäärän vähentyessä yksinkertaistaa. Lisäksi kyseisistä merkkiaineista laaditaan arviointi ottaen huomioon alan tieteellinen kehitys. (2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poistetaan asetuksen (EY) N:o 2571/97 liitteessä II oleva V kohta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä maaliskuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 350, 20.12.1997, s. 3. (3) EYVL L 59, 6.3.1999, s. 17.
Neuvoston asetus (EY) N:o 1336/2000, annettu 19 päivänä kesäkuuta 2000, raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta



Virallinen lehti nro L 154 , 27/06/2000 s. 0002 - 0002



Neuvoston asetus (EY) N:o 1336/2000, annettu 19 päivänä kesäkuuta 2000, raakatupakka-alan yhteisestä markkinajärjestelystä annetun asetuksen (ETY) N:o 2075/92 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo seuraavaa: (1) Asetuksen (ETY) N:o 2075/92(3) 9 artiklan 3 kohdassa säädetään, että tuotantokiintiöt jaetaan tuottajille suhteessa viimeistä satovuotta edeltävien kolmen vuoden aikana toimitettujen määrien keskiarvoon. (2) Saman asetuksen 9 artiklan 4 kohdassa säädetään, että jäsenvaltiot voivat ennen viljelysopimusten tekemiselle säädettyä määräaikaa siirtää takuukynnysten määriä 3 kohdan mukaisesti toiseen lajikeryhmään. Virkkeen osa "3 kohdan mukaisesti" on peräisin siirtotoimenpiteen hyväksymistä aiemmasta säännöksestä. Tästä syystä viittaus 3 kohtaan olisi poistettava 4 kohdasta, kun otetaan huomioon, että siirtoja ei voida tehdä 3 kohdan mukaisesti aiheuttamatta haittaa niille tuottajille, joille on jo annettu tuotantokiintiöt suhteessa viimeistä satovuotta edeltävien kolmen vuoden aikana toimitettujen määrien keskiarvoon ja jotka markkinakysyntään vastatakseen haluavat viljellä muita lajikkeita. Jos viittausta 3 kohtaan sovellettaisiin, siirrettävät määrät jaettaisiin tuottajille suhteessa viimeistä satovuotta edeltävien kolmen vuoden aikana toimitettujen määrien keskiarvoon ottamatta huomioon siirtopyynnön esittäneen tuottajan jo saamaa oikeutta. (3) Tätä toimenpidettä on sovellettava satovuodesta 1999, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2075/92 9 artiklan 4 kohdan ensimmäinen alakohta seuraavasti:"Ennen viljelysopimusten tekemiselle säädettyä määräaikaa jäsenvaltiot voivat saada luvan siirtää tietyn lajikeryhmän takuukynnysten määriä toiseen lajikeryhmään." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan satovuodesta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 19 päivänä kesäkuuta 2000. Neuvoston puolesta Puheenjohtaja L. Capoulas Santos (1) EYVL C 108, 7.4.1998, s. 87. (2) Lausunto annettu 15. maaliskuuta 2000 (ei vielä julkaistu virallisessa lehdessä). (3) EYVL L 215, 30.7.1992, s. 70, asetus sellaisena kuin se on viimeksi muutettuna asetuksella (EY) N:o 660/1999 (EYVL L 83, 27.3.1999, s. 10).
Virallinen lehti nro L 333 , 29/12/2000 s. 0072 - 0073



Komission asetus (EY) N:o 2882/2000, annettu 27 päivänä joulukuuta 2000, joidenkin sianliha-alan tuotteiden vientituen myöntämistä koskevista erityisehdoista annetun asetuksen (EY) N:o 2331/97 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (EY) N:o 1365/2000(2), ja erityisesti sen 13 artiklan 12 kohdan ja 22 artiklan, sekä katsoo seuraavaa: (1) Komission asetuksessa (EY) N:o 2331/97(3), sellaisena kuin se on muutettuna asetuksella (EY) N:o 739/98(4), vahvistetaan laatuvaatimukset, joita on noudatettava myönnettäessä vientitukea tietyille jalostetuille sianliha-alan tuotteille. (2) Maataloustuotteiden nimikkeistöstä vientitukia varten 17 päivänä joulukuuta 1987 annetussa komission asetuksessa (ETY) N:o 3846/87(5), sellaisena kuin se on viimeksi muutettuna asetuksella (EY) N:o 2425/2000(6), vahvistetaan luettelo sellaisista sianliha-alan tuotteista, joille voidaan myöntää vientitukea. (3) Asetuksen (EY) N:o 2331/98 liitteessä I vahvistettuja tuotekoodeja on tarpeen mukauttaa asetukseen (ETY) N:o 3846/87 äskettäin tehtyjen muutosten mukaisiksi ja CN-koodiin 1601 00 91 kuuluville, siipikarjan lihaa sisältämättömille tuotteille on vahvistettava korkeammat laatuvaatimukset, jotta käytettävissä olevat voimavarat saataisiin hyödynnettyä mahdollisimman tehokkaasti. (4) Tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 2331/97 liitteessä I oleva, CN-koodia 1601 00 91 koskeva osa tämän asetuksen liitteessä olevalla osalla. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä joulukuuta 2000. Komission puolesta Franz Fischler Komission jäsen (1) EYVL L 282, 1.11.1975, s. 1. (2) EYVL L 156, 29.6.2000, s. 5. (3) EYVL L 323, 26.11.1997, s. 19. (4) EYVL L 102, 2.4.1998, s. 22. (5) EYVL L 366, 24.12.1987, s. 1. (6) EYVL L 279, 1.11.2000, s. 14. LIITE >TAULUKON PAIKKA>
Komission asetus (EY) N:o 1528/2000, annettu 13 päivänä heinäkuuta 2000, riisin yhteisestä markkinajärjestelystä annetun neuvoston asetuksen (EY) N:o 3072/95 liitteen B muuttamisesta



Virallinen lehti nro L 175 , 14/07/2000 s. 0064 - 0066



Komission asetus (EY) N:o 1528/2000, annettu 13 päivänä heinäkuuta 2000, riisin yhteisestä markkinajärjestelystä annetun neuvoston asetuksen (EY) N:o 3072/95 liitteen B muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna asetuksella (EY) N:o 2072/98(2), ja erityisesti sen 13 artiklan 15 kohdan, sekä katsoo seuraavaa: (1) Tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93(3), sellaisena kuin se on viimeksi muutettuna komission asetuksella (EY) N:o 2491/98(4), 8 artiklassa säädetään, että tavaroiden viennin yhteydessä niiden valmistukseen käytetyt maataloustuotteet voivat saada tukia, jotka vahvistetaan kyseisten alojen yhteisestä markkinajärjestelystä annettujen asetusten mukaisesti. (2) Asetuksen (EY) N:o 3072/95 13 artiklassa säädetään tuen myöntämisestä tietyille kyseisen asetuksen soveltamisalaan kuuluville tuotteille silloin, kun ne viedään sen liitteessä B lueteltuina tavaroina. (3) Ottaen huomioon Maailman kauppajärjestön (WTO) maataloussopimuksen(5) mukaiset yhteisön sitoumukset ja käytettävissä olevat budjettivarat samoin kuin maataloushintojen ennakoitavissa oleva kehitys yhteisössä ja maailmanmarkkinoilla sekä perustamissopimuksen liitteeseen I kuulumattomina tavaroina vietyjen maataloustuotteiden viennin kehitys olisi rajoitettava mahdollisuutta myöntää vientitukia maataloustuotteille, jotka viedään sellaisten tavaroiden muodossa, joihin ne voivat sisältyä. (4) Tämän vuoksi olisi tarkistettava liitteessä B olevaa tavaraluetteloa. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 3072/95 liite B tämän asetuksen liitteellä. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä ei sovelleta ennen tämän asetuksen voimaantulopäivää annettuihin tukitodistuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 2000. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 265, 30.9.1998, s. 4. (3) EYVL L 318, 20.12.1993, s. 18. (4) EYVL L 309, 19.11.1998, s. 28. (5) EYVL L 336, 23.12.1994, s. 22. LIITE "LIITE B >TAULUKON PAIKKA>"
Komission asetus (EY) N:o 744/2000, annettu 10 päivänä huhtikuuta 2000, naudanliha-alan viennin erityisvientitukien myöntämisen edellytyksistä annetun asetuksen (ETY) N:o 32/82 oikaisemisesta



Virallinen lehti nro L 089 , 11/04/2000 s. 0003 - 0003



Komission asetus (EY) N:o 744/2000, annettu 10 päivänä huhtikuuta 2000, naudanliha-alan viennin erityisvientitukien myöntämisen edellytyksistä annetun asetuksen (ETY) N:o 32/82 oikaisemisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 33 artiklan 12 kohdan, sekä katsoo seuraavaa: (1) Komission asetuksessa (ETY) N:o 32/82(2), sellaisena kuin se on viimeksi muutettuna asetuksella (EY) N:o 2326/97(3), määritellään naudanliha-alan erityisvientitukien myöntämisedellytykset. (2) Kun asetusta (ETY) N:o 32/82 muutettiin viimeksi asetuksella (EY) N:o 2326/97, 2 artiklan 2 kohdan toisen alakohdan viimeinen virke poistettiin toimitusvirheen vuoksi. Sen vuoksi kyseinen virke olisi sisällytettävä tekstiin 3 päivästä joulukuuta 1997 alkaen, joka on asetuksen (EY) N:o 2326/97 voimaantulopäivä. (3) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 32/82 2 artiklan 2 kohdan toiseen alakohtaan virke seuraavasti:"Toimivaltaiset viranomaiset voivat kuitenkin sallia tuotteiden pakkaamisen siten, että kunkin tuotteen 3 artiklan toisessa kohdassa mainittu tunnistemerkintä tai sinetti jää näkyviin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 3 päivästä joulukuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä huhtikuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 4, 8.1.1982, s. 11. (3) EYVL L 323, 26.11.1997, s. 1.
Komission asetus (EY) N:o 1630/2000, annettu 25 päivänä heinäkuuta 2000, interventioelinten hallussaan pitämien viljojen myyntiin saattamisen menettelyistä ja edellytyksistä annetun asetuksen (ETY) N:o 2131/93 muuttamisesta



Virallinen lehti nro L 187 , 26/07/2000 s. 0024 - 0024



Komission asetus (EY) N:o 1630/2000, annettu 25 päivänä heinäkuuta 2000, interventioelinten hallussaan pitämien viljojen myyntiin saattamisen menettelyistä ja edellytyksistä annetun asetuksen (ETY) N:o 2131/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna komission asetuksella (EY) N:o 1510/2000(2), ja erityisesti sen 5 artiklan, sekä katsoo seuraavaa: (1) Komission asetuksessa (ETY) N:o 2131/93(3), sellaisena kuin se on viimeksi muutettuna asetuksella (EY) N:o 39/1999(4), vahvistetaan interventioelinten hallussa olevien viljojen myyntiin saattamista koskevat menettelyt ja edellytykset. (2) Asetuksessa (ETY) N:o 2131/93 säädetään, että sisämarkkinoille myyntiin saattamisen yhteydessä tehtävät tarjoukset on vahvistettava viittaamalla vakiolaatuun. (3) Vakiolaadun käsite on kumottu neuvoston asetuksella (EY) N:o 1253/1999(5). Sen vuoksi se olisi korvattava vastaavalla kuvauksella. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2131/93 13 artiklan 1 kohta seuraavasti: "1. Yhteisön markkinoille myyntiin saattamisen yhteydessä tarjoukset laaditaan sellaisen viljalaadun perusteella, joka ei interventioon tarjottaessa aiheuta hinnan mukauttamista. Jos viljan laatu poikkeaa ensimmäisessä alakohdassa tarkoitetusta laadusta, valittua tarjoushintaa mukautetaan soveltamalla asetuksen (ETY) N:o 1766/92 4 ja 5 artiklan mukaisesti vahvistettuja korotuksia tai alennuksia." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 2000. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 174, 13.7.2000, s. 11. (3) EYVL L 191, 31.7.1993, s. 76. (4) EYVL L 5, 9.1.1999, s. 64. (5) EYVL L 160, 26.6.1999, s. 18.
Neuvoston asetus (EY) N:o 606/2000, annettu 13 päivänä maaliskuuta 2000, elintarvikeapua koskevan vuoden 1995 yleissopimuksen mukaisten viljamäärien jakamisesta (1.7.1998-30.6.1999)



Virallinen lehti nro L 073 , 22/03/2000 s. 0003 - 0003



Neuvoston asetus (EY) N:o 606/2000, annettu 13 päivänä maaliskuuta 2000, elintarvikeapua koskevan vuoden 1995 yleissopimuksen mukaisten viljamäärien jakamisesta (1.7.1998-30.6.1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elintavikeapupolitiikasta ja elintarvikeavun hallinnosta sekä elintarviketurvaan liittyvistä tukitoimista 27 päivänä kesäkuuta 1996 annetun neuvoston asetuksen (ETY) N:o 1292/96(1) ja erityisesti sen 21 artiklan, ottaa huomioon komission ehdotuksen(2), ottaa huomioon Euroopan parlamentin lausunnon(3), sekä katsoo seuraavaa: (1) Elintarvikeapua koskevaa vuoden 1995 yleissopimusta, jäljempänä "yleissopimus", joka on tehty kolmeksi vuodeksi, sovellettiin yhteisössä väliaikaisesti 1 päivästä heinäkuuta 1995 ja se tuli voimaan 8 päivänä heinäkuuta 1996. (2) Yleissopimus oli voimassa 30 päivään kesäkuuta 1998, mutta yleissopimuksen 22 artiklan 2 kohdan nojalla sen voimassaoloa pidennettiin 30 päivään kesäkuuta 1999. (3) Asetuksen (EY) N:o 1292/96 21 artiklan 1 kohdan mukaan neuvosto vahvistaa yhteisölle kuuluvan osuuden siitä vilja-avun kokonaismäärästä, joka yhteisön ja sen jäsenvaltioiden on elintarvikeapua koskevan yleissopimuksen mukaisesti annettava. Jakautumasta olisi siten päätettävä 1 päivän heinäkuuta 1998 ja 30 päivän kesäkuuta 1999 väliseksi ajaksi. (4) Asetuksen (EY) N:o 1292/96 21 artiklan 2 kohdan mukaan komissio hoitaa yhteisön ja sen jäsenvaltioiden välisen yhteensovittamisen elintarvikeapua koskevan yleissopimuksen mukaisen vilja-avun toimittamisen osalta ja valvoo, että yhteisön ja sen jäsenvaltioiden kokonaisosuus saavuttaa vähintään mainitussa yleissopimuksessa määrätyt määrät, ON ANTANUT TÄMÄN ASETUKSEN: 1 artikla Yhteisön osuus 1 päivän heinäkuuta 1998 ja 30 päivän kesäkuuta 1999 välisenä aikana on 1040800 tonnia siitä 1755000 tonnin viljamäärästä, joka on vähimmäisavun määrä, joka yhteisön ja sen jäsenvaltioiden on elintarvikeapua koskevan vuoden 1995 yleissopimuksen mukaisesti annettava. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä maaliskuuta 2000. Neuvoston puolesta J. Pina Moura Puheenjohtaja (1) EYVL L 166, 5.7.1996, s. 1. (2) EYVL C 21 E, 25.1.2000, s. 63. (3) Lausunto annettu 15. joulukuuta 1999 (ei vielä julkaistu virallisessa lehdessä).
Komission asetus (EY) N:o 2354/2000, annettu 24 päivänä lokakuuta 2000, tiettyjen tavaroiden luokittelusta yhdistettyyn nimikkeistöön



Virallinen lehti nro L 272 , 25/10/2000 s. 0010 - 0011



Komission asetus (EY) N:o 2354/2000, annettu 24 päivänä lokakuuta 2000, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1264/2000(2), ja erityisesti sen 9 artiklan, sekä katsoo seuraavaa: (1) Mainitun asetuksen liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä. (2) Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi. (3) Mainittujen yleisten tulkintasääntöjen mukaan on tämän asetuksen liitteen taulukossa olevassa 1 sarakkeessa esitetyt tavarat luokiteltava 2 sarakkeen CN-koodeihin 3 sarakkeesta ilmenevin perustein. (4) On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3), sellaisena kuin se on viimeksi muutettuna neuvoston ja Euroopan parlamentin asetuksella (EY) N:o 955/1999(4), 12 artiklan 6 kohdan mukaisesti kolmen kuukauden ajan. (5) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon 2 sarakkeen CN-koodeihin. 2 artikla Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä lokakuuta 2000. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EYVL L 144, 17.6.2000, s. 6. (3) EYVL L 302, 19.10.1992, s. 1. (4) EYVL L 119, 7.5.1999, s. 1. LIITE >TAULUKON PAIKKA>
Komission asetus (EY) N:o 2293/2000, annettu 16 päivänä lokakuuta 2000, Ruotsin kruunun ja Englannin punnan 1 päivänä elokuuta 2000 sovellettavista muuntokursseista johtuvien tasaustukien enimmäismäärän vahvistamisesta



Virallinen lehti nro L 262 , 17/10/2000 s. 0012 - 0013



Komission asetus (EY) N:o 2293/2000, annettu 16 päivänä lokakuuta 2000, Ruotsin kruunun ja Englannin punnan 1 päivänä elokuuta 2000 sovellettavista muuntokursseista johtuvien tasaustukien enimmäismäärän vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 5 artiklan 2 kohdan, sekä katsoo seuraavaa: (1) Asetuksen (EY) N:o 2799/98 5 artiklan 1 kohdassa säädetään, että tasaustukea myönnetään, jos määräytymisperusteen päivämääränä sovellettava valuuttakurssi on alhaisempi kuin aiemmin sovellettu kurssi. Tätä säännöstä ei sovelleta kuitenkaan määriin, joihin on sovellettu uutta kurssia alhaisempaa kurssia niiden 24 kuukauden aikana, jotka edeltävät uuden kurssin voimaantuloa. (2) Ruotsin kruunun ja Englannin punnan valuuttakurssit ovat määräytymisperusteen päivämääränä 1 päivänä elokuuta 2000 alhaisempia kuin aiemmin sovelletut kurssit. (3) Tasaustuet on määriteltävä ja myönnettävä asetuksen (EY) N:o 2799/98 ja maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98(2), sellaisena kuin se on viimeksi muutettuna asetuksella (EY) N:o 1410/1999(3), mukaisesti. (4) Tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Tasaustuen ensimmäisen erän enimmäismäärät, jotka voidaan myöntää, koska määräytymisperusteen päivämääränä 1 päivänä elokuuta 2000 Ruotsin kruunun ja Englannin punnan valuuttakurssin on todettu laskeneen suhteessa aiemmin sovellettuun valuuttakurssiin, esitetään tämän asetuksen liitteessä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä lokakuuta 2000. Komission puolesta Franz Fischler Komission jäsen (1) EYVL L 349, 24.12.1998, s. 1. (2) EYVL L 349, 24.12.1998, s. 36. (3) EYVL L 164, 30.3.1999, s. 53. LIITE Tasaustuen ensimmäisen erän enimmäismäärät miljoonina euroina ilmaistuna >TAULUKON PAIKKA>